|  |  |  |  |
| --- | --- | --- | --- |
| **Ministarstvo financija (MFIN)** | **PRAVILA NPOO** | **Pravilo br.** | **03** |
| **Datum** | **Travanj 2022.** |
| **Upravljanje ugovorima** | **Verzija** | **2.0** |
| **Pravilo donosi** | **Ministar MFIN-a** |

**UGOVOR O DODJELI BESPOVRATNIH SREDSTAVA ZA PROJEKTE KOJI SE FINANCIRAJU IZ MEHANIZMA ZA OPORAVAK I OTPORNOST** („Ugovor o dodjeli bespovratnih sredstava“, u nastavku teksta: Ugovor)

***Referentni broj Ugovora o dodjeli bespovratnih sredstava –***

**„NAZIV PROJEKTA“**

**Tijelo državne uprave nadležno za podkomponentu Mehanizma za oporavak i otpornost**, (u nastavku teksta:NT), **Ministarstvo gospodarstva i održivog razvoja**, Radnička cesta 80, Zagreb, OIB: 19370100881, koje zastupa ministar izv. prof. dr.sc. Davor Filipović,

i

**Provedbeno tijelo**, (u nastavku teksta: PT), **Hrvatske vode**, Ulica grada Vukovara 220, Zagreb, OIB: 28921383001, koje zastupa generalni direktor mr.sc. Zoran Đuroković,

s jedne strane, i

**Korisnik bespovratnih sredstava** Mehanizma za oporavak i otpornost (u nastavku teksta: RRF)**Naziv Korisnika**, Adresa Korisnika, Grad, OIB Korisnika, kojeg zastupa funkcija, Ime i prezime, titula,

s druge strane,

(u nastavku teksta: Strane) složile su se kako slijedi:

**Svrha**

**Članak 1.**

1.1 Svrha ovog Ugovora je dodijeliti bespovratna sredstva Korisniku u svrhu provedbe projekta pod nazivom ***„***\_\_\_\_\_\_\_\_***“*** (u nastavku teksta: Projekt) opisanog u Prilogu I ovog Ugovora: Opis i proračun projekta

1.2 Bespovratna sredstva se dodjeljuju Korisniku u skladu s uvjetima utvrđenima u Općim uvjetima iz Priloga II ovog Ugovora i u ovom Ugovoru, za koje Korisnik ovim putem izjavljuje da ih je u cijelosti primio na znanje i prihvatio.

1.3 Korisnik se obvezuje provesti Projekt u skladu s opisom i opsegom Projekta kako je navedeno u uvjetima ovog Ugovora, te eventualnim odobrenim naknadnim izmjenama Ugovora.

1.4 Izjava partnera Korisnika sastavni je dio Ugovora te ne dovodi u pitanje obvezu sklapanja i primjenu Sporazuma o partnerstvu.

1.5. Izjava partnera Korisnika iz stavka 1.4. ovoga članka ne dovodi u pitanje obveze Korisnika

koje iz Ugovora za njega proizlaze u odnosu na njegovog partnera.

**Provedba Projekta**

**Članak 2.**

2.1 Ovaj Ugovor stupa na snagu onoga dana kada ga potpiše posljednja Strana te je na snazi do izvršenja svih prava i obaveza ugovornih Strana, odnosno do dana raskida Ugovora. Razdoblje ugovora na snazi uključuje također i razdoblje obveze izvještavanja nakon provedbe sukladno članku 14. točka 14.2. Općih uvjeta iz Priloga II ovog Ugovora.

2.2 Razdoblje provedbe Projekta traje od početka obavljanja aktivnosti projekta, do dana završetka svih projektnih aktivnosti, a najkasnije do 31. prosinca 2025.

2.3 Razdoblje financiranja Projekta započinje od dana stupanja Ugovora na snagu i završava najkasnije po isteku 18 mjeseci od datuma završetka razdoblja provedbe projekta, kao što je definirano u točki 2.2 ovog članka, a u svakom slučaju do isteka općeg razdoblja prihvatljivosti Nacionalnog plana oporavka i otpornosti iz kojeg se projekt financira, ovisno što je kraće.

2.4 Razdoblje prihvatljivosti izdataka Projekta je od 1. veljače 2020. do 31. prosinca 2025. godine.

2.5 Prilikom prelaska iz OPKK u NPOO, svi troškovi plaćeni kroz OPKK prije razdoblja prihvatljivosti (01. veljače 2020.) moraju biti vraćeni na način da će se izvršiti prijeboj neprihvatljivih troškova. Ti troškovi iznose \_\_\_\_\_\_\_\_\_\_\_ kuna. Troškovi nastali nakon 01.veljače 2020. godine preknjižit će se iz OPKK u NPOO sa prvim ZNS-om koji će biti ispostavljen u sklopu ovog NPOO UoDBS-a. 2.6 Završni zahtjev za nadoknadu sredstava podnosi se PT-u sukladno članku 14. točka 14.2.

alineja c) Općih uvjeta iz Priloga II ovog Ugovora.

2.7 Prvi zahtjev za nadoknadu sredstava Korisnik može dostaviti danom stupanja Ugovora na snagu, a najkasnije u roku od 15 dana od isteka prva tri (3) mjeseca od datuma potpisivanja Ugovora o dodjeli bespovratnih sredstava.

2.8 Sukladno članku 14, točkama 14.1. i 14.2. Općih uvjeta iz Priloga II ovog Ugovora, Korisnik

je dužan podnositi PT-u Zahtjev za nadoknadu sredstava, koji uključuje Izvješće o napretku provedbe projekta, najmanje na tromjesečnoj bazi, odnosno u roku od 15 dana od isteka svaka tri (3) mjeseca od sklapanja Ugovora na važećem obrascu uz popratnu dokumentaciju.

U skladu s člankom 15., točkom 15.5. Općih uvjeta iz Priloga II ovog Ugovora, Korisnik može podnijeti PT-u Zahtjev za nadoknadu sredstava i u kraćim vremenskim razmacima nego je navedeno, ali ne više od jednog (1) Zahtjeva za nadoknadu sredstava svakih 30 kalendarskih dana. Ukoliko u tekućem mjesecu Korisnik nije dostavio ZNS, Izvješće o napretku indikatora je dužan podnijeti PT-u zadnji radni dan u tom mjesecu.

**Iznos bespovratnih sredstava, postotak financiranja Projekta i uređenje plaćanja**

**Članak 3.**

3.1 Ukupna vrijednost Projekta se određuje u iznosu od \_\_\_\_\_\_\_\_ **kuna**.

3.2 Ukupni prihvatljivi troškovi projekta iznose \_\_\_\_\_\_\_\_ **kuna** kao što je utvrđeno u Prilogu I Opis i proračun Projekta, a u skladu s Općim uvjetima Ugovora.

3.3 Dodjeljuju se bespovratna sredstva u iznosu \_\_\_\_\_\_\_\_ **kuna,** što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u točki 3.2 ovog članka. Bespovratna sredstva potječu iz Mehanizma za oporavak i otpornost. U slučaju da dodijeljena bespovratna sredstava neće biti moguće osigurati u cijelosti iz razloga što su sredstva u sklopu Nacionalnog plana oporavka i otpornosti iz kojeg se projekt financira potrošena, ugovorne strane će pristupiti izmjeni odredbi ovog Ugovora u kojoj će se definirati budući izvori financiranja.

3.4. Iznos bespovratnih sredstava koji se plaćaju Korisniku tijekom provedbe Projekta i konačni iznos financiranja utvrđuju se u skladu s člankom 19. Općih uvjeta iz Priloga II ovog Ugovora.

3.5 Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovoran za osiguravanje raspoloživosti sredstava ukupne projektne vrijednosti u svrhu pokrića neprihvatljivih troškova i izdataka.

3.6 Najniži iznos izdatka koji se može prikazati u Zahtjevu za nadoknadu sredstava je 100.000,00 kuna. Ovo ograničenje se ne primjenjuje u slučaju Završnog zahtjeva za nadoknadu sredstava, niti u slučaju Prvog zahtjeva za nadoknadu sredstava ukoliko u istom postoji retroaktivno potraživanje sredstava kako je definirano člankom 14., točkom 14.2., alinejom b) Općih uvjeta iz Priloga II ovog Ugovora.

3.7 Korisnik je ovlašten podnijeti PT-u Zahtjev za predujam za financiranje do 30~~40~~% iznosa odobrenih bespovratnih sredstava iz članka 3.3 ovog Ugovora . Uz Zahtjev za predujam Korisnik obvezno prilaže bjanko zadužnice u potrebnom broju primjeraka, ispunjene, potpisane i solemnizirane prema važećim zakonskim i podzakonskim propisima (Ovršnom zakonu i Pravilniku o obliku i sadržaju bjanko zadužnice), u visini do najmanje iznosa zatraženog predujma. Iznos isplaćenog predujma Korisnik će pravdati Zahtjevima za nadoknadu sredstava. Jamstvo za predujam vraća se Korisniku (u cijelosti ili dijelu do visine opravdanog predujma) nakon opravdanja predujma putem Zahtjeva za nadoknadu sredstava. Isplata predujma nije uvjetovana verifikacijom postupka javne nabave prema članku 17. Općih uvjeta iz Priloga II ovog Ugovora.

3.8 Ako se predujam iz točke 3.7 zahtjeva u prvom tromjesečju provedbe projekta, a Korisnik ne započne s provedbom projekta i u roku od 90 dana od dana primitka predujma ne nastanu nikakvi troškovi povezani s provedbom projekta, PT bez odgode pokreće postupak za njegov povrat.

3.9 Ako Korisnik ne postupa u skladu s odlukom NT kojom je naložen povrat sredstava, i/ili je bankovni račun Korisnika blokiran zbog prisilne naplate potraživanja ili drugih razloga, u odnosu na Korisnika obustavljaju se daljnje isplate iz točke 3.3 ovog članka, ili se po odluci NT-a iznos koji je Korisnik trebao vratiti odbija od iznosa daljnjih plaćanja.

3.10 Korisnik će za potrebe projekta otvoriti poseban račun te o tome obavijestiti PT.

3.11 Plaćanja Korisniku (EU dio) obavljat će se preko PT; Temeljem Zahtjeva za plaćanje prema NT-u od PT-a, NT će podnijeti nalog za plaćanje prema Tijelu nadležnom za slanje zahtjeva za plaćanje Europskoj komisiji temeljem kojeg će se sredstva (EU dio) isplatiti na račun PT-a. PT će ova sredstva u roku dva radna dana isplatiti na račun Korisnika. PT je obvezno u roku od 1 radnog dana nakon obavljenog plaćanja Korisniku unijeti informaciju o plaćanju u sustav e NPOO.

**Trajnost projekta i osiguravanje revizijskog traga**

**Članak 4.**

4.1 Ograničenja opisana u članku 10. Općih uvjeta iz Priloga II ovog Ugovora primjenjuju se 5 godina nakon završnog plaćanja Korisniku.

**Partneri**

**Članak 5.**

5.1 Projekt će provesti Korisnik i sljedeći partneri:

Na projektu ne sudjeluju projektni partneri.

**Neprihvatljivi izdaci**

**Članak 6.**

6.1 Sljedeće vrste izdataka između ostalih nisu prihvatljive za financiranje u okviru Projekta sukladno objavljenom Pozivu na dodjelu projektnog prijedloga:

* Ulaganja u kapital ili kreditna ulaganja, jamstveni fondovi;
* PDV za koji porezni obveznik prema poreznim propisima ima pravo na povrat istog;
* Kupnja korištene opreme;
* Kupnja vozila koja se koriste u svrhu upravljanja projektom;
* Plaćanje bonusa zaposlenicima;
* Kamate na dug;
* Doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za Korisnika;
* Troškovi povezani sa stjecanjem neizgrađenog zemljišta gdje je zemljište kupljeno od strane korisnika prije datuma prihvatljivosti za projekt;
* Novčane prekršajne i mandatne kazne i troškovi sudskog spora;
* Operativni troškovi, izuzev troškova upravljanja projektom;
* Izdatak temeljen na fiksnim troškovima izračunat primjenom standardne veličine jediničnih cijena ili paušalnih iznosa;
* Gubici zbog fluktuacija valutnih tečaja i provizija na valutni tečaj;
* Bankovni troškovi za otvaranje i vođenje računa, naknade za financijske transfere i drugi troškovi u potpunosti financijske prirode;
* Radni sati volontera, kao što je definirano u Zakonu o volonterstvu;
* Sve kategorije troškova nastale izvan razdoblja prihvatljivosti troškova/izdataka;
* Svi troškovi koji nisu izravno povezani s projektnim aktivnostima;
* Ostali troškovi nespomenuti kao prihvatljivi.

**Mjere osiguravanja informiranja, komunikacije i vidljivosti**

**Članak 7.**

7.1 Na zahtjev NT-a i PT-a/ Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u članku 9. Općih uvjeta iz Priloga II ovog Ugovora.

**Upravljanje projektnom imovinom**

**Članak 8.**

8.1 Imovina koja je stečena u Projektu mora se koristiti u skladu s opisom Projekta sadržanim u Prilogu I ovog Ugovora i u skladu sa zahtjevima trajnosti.

8.2 Ako je odobren prijenos ugovora o dodjeli bespovratnih sredstava, u skladu s Općim uvjetima ovog Ugovora, pisani sporazum kojim se uređuje pitanje predmetnog prijenosa prilaže se ovom Ugovoru.

**Ostali uvjeti**

**Članak 9.**

9.1 U skladu s člankom 18. Općih uvjeta iz Priloga II ovog Ugovora, Korisnik je dužan nadležnim tijelima osigurati pristup svim dokumentima, podacima i evidencijama povezanim s Projektom te omogućiti provjere na licu mjesta za vrijeme provedbe Projekta te u razdoblju do 5 godina nakon zatvaranja NPOO-a pod kojim se Projekt sufinancira.

Korisnik je obvezan za potrebe kontrole te osiguravanja revizijskog traga čuvati obrasce Zahtjeva za nadoknadu sredstava i popratnu financijsko-računovodstvenu dokumentaciju u razdoblju od 5 godina nakon zatvaranja nacionalnog plana pod kojim se Projekt sufinancira.

9.2 Utvrđene ključne točke projekta:

* Navesti u skladu s prijavnim obrascem projekta.

9.3 Bespovratna sredstva koja su navedena u članku 3.3 ovog Ugovora predstavljaju xx% iznosa ukupno prihvatljivih troškova.

9.4 Nacionalni dio sufinanciranja projekta uredit će se posebnim Ugovorom o sufinanciranju između MINGOR-a, Hrvatskih voda i Korisnika.

9.5 Korisnik je obvezan dostaviti PT-u ovjereni projektni Plan nabave u roku od 10 radnih dana od dana stupanja Ugovora na snagu.

PT tijekom provedbe postupka iz članka 7. Općih uvjeta iz Priloga II ovog Ugovora zadržava pravo uskratiti dodjelu bespovratnih sredstava u slučaju da Korisnik ne prihvati ili odstupi od preporuka izdanih od strane PT tijekom provedbe prethodne kontrole postupaka nabave.

9.6 PT će u roku od 15 dana od dana potpisivanja Ugovora dostaviti Korisniku važeće obrasce Zahtjeva za nadoknadu sredstava koje će Korisnik ispuniti i dostaviti PT-u zajedno s odgovarajućom popratnom dokumentacijom prema ugovorenoj dinamici podnošenja sukladno članku 17. Općih uvjeta iz Priloga II ovog Ugovora.

Korisnik se obvezuje dostaviti PT-u Izvješća sukladno članku 14. Općih uvjeta iz Priloga II ovog Ugovora, i to: Izvješće o napretku projekta dostavlja se u sklopu Zahtjeva za nadoknadu sredstava. Prvo Izvješće Korisnik se obvezuje podnijeti PT-u najkasnije u roku od petnaest (15) dana po isteku tri mjeseca od dana stupanja na snagu ovog Ugovora. PT će pravovremeno dostaviti Korisniku obrazac Izvješća o napretku projekta. Ukoliko u tekućem mjesecu Korisnik nije dostavio ZNS, Izvješće o napretku indikatora je dužan podnijeti PT-u zadnji radni dan u tom mjesecu.

9.7 Ugovorne strane mogu raskinuti ovaj Ugovor sukladno odredbama iz članka 26. i članka 27. Općih uvjeta iz Priloga II ovog Ugovora.

U slučaju da Korisnik nije započeo s provedbom projekta sukladno Prilogu I ovog Ugovora, odnosno ukoliko se utvrdi da nije moguće provesti projekt u roku utvrđenom u članku 2.2 te ne postoji opravdani razlog za produljenje razdoblja provedbe projekta sukladno članku 6. i članku 11. Općih uvjeta iz Priloga II ovog Ugovora, PT/ NT zadržavaju pravo raskida Ugovora. te povrat financijskih sredstava koja je primio na temelju Ugovora, sukladno članku 20. Općih uvjeta iz Priloga II ovog Ugovora.

9.8 Ugovorne strane suglasno utvrđuju:

MINGOR, Korisnik i Hrvatske vode, su sklopili Ugovor o sufinanciranju u omjerima sufinanciranja definiranim SI i CBA definiranim za svaki pojedini Projekt kojim ugovorima je definirano kako će se troškovi Projekta sufinancirati od strane: MINGOR-a, Korisnika i Hrvatskih voda, Korisnik je u obvezi raskinuti Ugovoro sufinanciranju (iz OPKK), a koji je još uvijek na snazi, u roku od 5 radnih dana od dana sklapanja ovog Ugovora, te o tome dostaviti dokaz PT-u i NT-u kao i presliku raskinutog Ugovora o sufinanciranju.

**Komunikacija ugovornih Strana**

**Članak 10.**

10.1 Korisnik, NT i PTkoriste sustav eNPOO tijekom provedbe i definiranog roka izvještavanja nakon provedbe projekta nakon uspostave istog, o čemu će Korisnik biti obavješten. Do trenutka službene uspostave sustava eNPOO, sva komunikacija odvijati će se sredstvima elektroničke i pisane komunikacije. U svakom obliku komunikacije koji je povezan s ovim Ugovorom navodi se referentni broj Ugovora (kod projekta). Komunikacija se može obavljati i na druge načine, u skladu s Općim uvjetima Ugovora, na sljedeće adrese:

Za NT

Ministarstvo gospodarstva i održivog razvoja, Uprava za programe i projekte EU, europske i međunarodne poslove, Sektor za projekte iz područja vodnoga gospodarstva, Ulica grada Vukovara 220, 10000 Zagreb, faks: 01 6151 821

NT pismeno obavještava Korisnika o osobi i adresi elektronske pošte za kontakt te komunikaciju oko Projekta.

Za PT

Hrvatske vode, Sektor za projekte sufinancirane sredstvima EU, Ulica grada Vukovara 220, 10000 Zagreb, fax: 01 6307 686; [hveu-publications@voda.hr](mailto:hveu-publications@voda.hr)

PT pismeno obavještava Korisnika o osobi i adresi elektronske pošte za kontakt te komunikaciju oko Projekta.

Za Korisnika

Naziv Korisnika

Adresa Korisnika, poštanski broj, grad

Telefon: +385 (XXX) XXX XXX

E-pošta: e mail

Korisnik pisanim putem dostavlja NT-u i PT-u podatke o osobi i adresi elektronske pošte za kontakt te komunikaciju oko Projekta.

10.2 NT, PT i Korisnik su obvezni bez odgađanja, a najkasnije u roku od 3 dana od dana nastanka promjene vezane uz kontakt podatke iz točke 10.1 ovog članka, obavijestiti pisanim putem kroz za to predviđeno mjesto u sustavu eNPOO druge ugovorne Strane o nastaloj promjeni. Jedna ugovorna Strana ne odgovara za štetu koja drugoj ugovornoj nastane zbog neobavještavanja o promjenama vezanim uz kontakt podatke iz točke 10.1 ovog članka, ako se komunikacija putem raspoloživih kontakt podataka nije mogla ostvariti.

**Odredbe o mjerodavnom pravu i rješavanju sporova proizašlih iz Ugovora**

**Članak 11.**

11.1 Na rješavanje mogućih međusobnih sporova proizašlih iz tumačenja ili primjene ugovora o

dodjeli bespovratnih sredstava, primjenjuje se članak 29. Općih uvjeta.

**Prilozi**

**Članak 12.**

12.1 Sljedeći prilozi sastavni su dio Ugovora, te strane ovim putem potvrđuju da su ih razumjele te da ih potpisom Ugovora prihvaćaju:

Prilog I: Opis i Proračun projekta na temelju Odluke Ministarstva gospodarstva i održivog razvoja KLASA: \_\_\_\_\_\_\_\_, URBROJ: \_\_\_\_\_\_\_\_, od \_\_\_\_\_\_\_\_godine kojom se odobrava financiranje projekta iz Mehanizma za oporavak i otpornost

Prilog II: Opći uvjeti koji se primjenjuju na projekte financirane iz Mehanizma za oporavak i otpornost



Prilog III: Izvješće o napretku projekta



Prilog IV: Završno izvješće



Prilog V: Izvješće nakon provedbe Projekta



Prilog VI: Pravila o financijskim korekcijama



12.2 U slučaju proturječnosti između odredbi ovog Ugovora i bilo kojeg povezanog Priloga koji je sastavni dio Ugovora, odredbe Ugovora će imati prvenstvo. U slučaju proturječnosti između odredbi Priloga II Ugovora i onih iz drugih Priloga Ugovora, odredbe Priloga II imat će prvenstvo.

**Završne odredbe**

**Članak 13.**

Ovaj Ugovor sačinjen je u tri (3) istovjetna primjerka, svaki sa snagom izvornika, od kojih svaka Strana zadržava po jedan primjerak.

Danom stupanja na snagu ovog Ugovora prestaje važiti Ugovor o dodjeli bespovratnih sredstava (OPKK) od \_\_\_\_\_\_g. (Hrvatske vode KLASA: \_\_\_\_\_\_\_\_\_\_\_\_\_, URBROJ:\_\_\_\_\_\_\_\_\_\_\_\_\_\_, Ministarstvo gospodarstva i održivog razvoja, KLASA: \_\_\_\_\_\_\_\_\_\_\_\_\_, URBROJ:\_\_\_\_\_\_\_\_\_\_\_\_\_\_, Korisnik broj:\_\_\_\_\_\_\_\_\_).

|  |  |  |  |
| --- | --- | --- | --- |
| **Za Tijelo državne uprave nadležno za podkomponentu NPOO-a** | | **Za Provedbeno tijelo** | |
| **izv. prof. dr.sc. Davor Filipović** | | **mr.sc. Zoran Đuroković** | |
| Ministar |  | Generalni direktor |  |
| Potpis:\_\_\_\_\_\_\_\_\_ |  | Potpis:\_\_\_\_\_\_\_\_\_\_ |  |
| Datum: |  | Datum: |  |
| KLASA: XXX  URBROJ: XXX  **Za Korisnika**  **Ime i prezime, titula**  Funkcija  Potpis:\_\_\_\_\_\_\_\_\_\_  Datum:  URBROJ: xxx | | KLASA: XXX  URBROJ: XXX | |